Diari Oficial de la Generalitat Valenciana


Sumari del DOGV 3977, del 10-04-2001 (2001/3267)

Informació pública de la Resolució del director general de Comerç i Consum de data 12 de març de 2001, mitjançant la qual s'autoritza la modificació de la tarifa de subministrament domiciliari d'aigua a Benetússer.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3267


Organisme emissor
:   Aguas de Valencia, SA

Tipus de document
:   Anunci

Informació pública de la Resolució del director general de Comerç i Consum de data 12 de març de 2001, mitjançant la qual s'autoritza la modificació de la tarifa de subministrament domiciliari d'aigua a Benetússer. [2001/A3267]
  
Expedient 4369/012001
  
Vist l'expedient tramitat a sol·licitud d'Aguas de Valencia, SA, per a la implantació d'una tarifa complementària per inversions en el subministrament domiciliari d'aigua a Benetússer.
  
Vist que figura incorporat a aquest expedient l'informe favorable de la Comissió Municipal de Govern de l'Ajuntament de data 8 de gener de 2001, així com el del Gabinet Tècnic de Preus, i que s'ha pronunciat en igual sentit la Comissió de Preus de la Generalitat Valenciana en la sessió del dia 28 de febrer de 2001.
  
Atés que del que s'ha exposat i la resta de dades aportades a les actuacions es desprén que pertoca aprovar la tarifa sol·licitada, de conformitat amb les normes dictades a aquest efecte, i que és competència del director general de Comerç i Consum l'adopció d'aquesta resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme mitjançant la Resolució de 4 d'abril de 1991.
  
Atesos el Decret 2.226/1977, de 27 d'agost; l'Ordre del Ministeri de l'Interior, de 30 de setembre de 1977; el Reial Decret 2.695, de 28 d'octubre de 1977, en relació amb el que s'estableix en el Reial Decret 2.310/1982, de 24 de juliol; i els decrets a aquest efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; el Decret 82/1984, de 30 de juliol; i la Llei 30/1985, de 2 d'agost; el Reial Decret 2.028/1985, de 30 d'octubre; la Resolució del conseller d'Indústria, Comerç i Turisme, de 4 d'abril de 1991; i la resta de preceptes de general aplicació, resolc:
  
Autoritzar la tarifa que s'assenyala per al servei de subministrament domiciliari d'aigua indicat.
  
Tarifa que s'aprova:
  
Tarifa renovació de instal·lacions (PTA/m³): 8 pessetes.
  
Sobre aquestes tarifes s'aplicarà l'impost sobre el valor afegit d'acord amb el que s'estableix en la Llei 37/1992, de 28 de desembre.
  
Aquesta resolució és definitiva en via administrativa, i contra aquesta podrà interposar-se, en el termini de dos mesos, comptadors des de l'endemà de la notificació, un recurs contenciós administratiu davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.